එමෙන්ම, ඩී.ඒ. රාජපක්ෂ කෞතුකාගාරය ඉදි කිරීමේ සිද්ධියට හිටපු ආරක්ෂක ලේකම් ගෝඨාභය රාජපක්ෂ ඇතුලූ විත්තිකරුවන්ට එරෙහිව කොළඹ ස්ථීර ත්‍රිපුද්ගල මහාධිකරණය හමුවේ ගොනුකර ඇති නඩුවේ චෝදනා සංශෝධනය කළ යුතු තත්ත්වයක පවතීනම්, එය සංශෝධනය කිරීම සුදුසු බව ශ්‍රේෂ්ඨාධිකරණය අද නීතිපතිවරයාට පෙන්වාදී තිබෙනවා.ඒ නඩුවේ චෝදනා ගොනුකළ ආකාරය නීතිවිරෝධී බව සහ අදාළ නඩුව විභාගයට ත්‍රිපුද්ගල ස්ථිර මහාධිකරණයට බලයක් නොමැති බව පවසමින් හිටපු ආරක්ෂක ලේකම්වරයා ඉදිරිපත් කළ මූලික විරෝධතා ප්‍රතික්ෂේප කිරීමට එරෙහි නඩුව ශ්‍රේෂ්ඨාධිකරණයේදී අද කැදවූ අවස්ථාවේදීයි.මේ අතර, චෝදනා එල්ලවී ඇති කුරුණෑගල රෝහලේ වෛද්‍ය මොහොමඩ් සාෆි සම්බන්ධයෙන් ඉදිරි පරීක්ෂණ අපරාධ පරීක්ෂණ දෙපාර්තමේන්තුවෙන් ඉවත් කරන ලෙස ජාතික පොලිස් කොමිසම නිර්දේශ කර තිබෙනවා.